
R E F E R A T   D E   A P R O B A R E 
pentru modificarea Hotărârii Consiliului Local nr. 196/2021 privind aprobarea Regulamentului de organizare şi funcţionare a serviciului social furnizat 
în comunitate “CANTINA DE AJUTOR SOCIAL” Brad, astfel cum a 

fost modificată prin Hotărârea Consiliului Local nr. 191/2022 și,

 respectiv, prin Hotărârea Consiliului Local nr. 210/2025

Prin Hotărârea Consiliului Local nr. 196/2021 s-a aprobat Regulamentul de organizare şi funcţionare a serviciului social furnizat în comunitate “CANTINA DE AJUTOR SOCIAL” Brad, care cuprinde două anexe și anume: Anexa nr. 1 – Contractul pentru acordarea de servicii sociale și Anexa nr. 2 – Chestionar privind gradul de satisfacție a beneficiarilor de masă la Cantina de Ajutor Social Brad.

Urmare modificărilor legislative intervenite,  Regulamentul de organizare şi funcţionare a serviciului social furnizat în comunitate “CANTINA DE AJUTOR SOCIAL” Brad, a fost modificat prin Hotărârea Consiliului Local nr. 191/2022 și, respectiv, prin Hotărârea Consiliului Local nr. 210/2025.
Ținând cont de prevederile art. 1 din Hotararea Guvernului nr. 6/2026 privind actualizarea cuantumului alocaţiei de hrană pentru copiii din serviciile de zi publice, pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, pentru copiii aflaţi în case de tip familial, pentru mamele protejate în centre maternale, precum şi a nivelului minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice, precum şi pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale:
„ Începând cu data de 1 a lunii următoare celei în care prezenta hotărâre se publică în Monitorul Oficial al României, Partea I, cuantumul alocaţiei de hrană pentru copiii din serviciile de zi publice, pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, pentru copiii aflaţi în case de tip familial, pentru mamele protejate în centre maternale, prevăzut la art. 129 alin. (6) din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, precum şi nivelul minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice, prevăzut la art. II alin. (1) din Legea nr. 143/2022 pentru modificarea şi completarea art. 129 din Legea nr. 272/2004 privind protecţia şi promovarea drepturilor copilului şi pentru stabilirea unor măsuri de asistenţă socială, cu completările ulterioare, este de 32 de lei”.

Având în vedere prevederile legale în vigoare, precum și Procesul - Verbal de Control nr. 1498-AJPIS HD/52-SIS/05.03.2026, înregistrat la Primăria Municipiului Brad sub nr. 20007/05.03.2026, se impune modificarea Contractului pentru acordarea de servicii sociale cuprins în Anexa nr. 1 la Regulamentul de organizare și funcționare al serviciului social furnizat în comunitate ”CANTINA DE AJUTOR SOCIAL” Brad, aprobat prin Hotărârea Consiliului Local nr. 196/2021, astfel cum a fost modificată prin Hotărârea Consiliului Local nr. 191/2022 și, respectiv, prin Hotărârea Consiliului Local nr. 210/2025.

În contextul celor de mai sus am inițiat prezentul proiect de hotărâre pe care îl supun spre dezbatere și aprobare plenului Consiliului Local al Municipiului Brad în forma prezentată.
  Invoc în susţinerea propunerii mele prevederile art. 1 şi art. 2 din Hotărârea Guvernului nr. 867/2015  pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare, ale Ordinului nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare, ale Hotărârii Guvernului nr. 6/2026 privind actualizarea cuantumului alocaţiei de hrană pentru copiii din serviciile de zi publice, pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, pentru copiii aflaţi în case de tip familial, pentru mamele protejate în centre maternale, precum şi a nivelului minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice, precum şi pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale, ale Ordinului nr. 1126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială, ale art. 129 alin. (1), alin. (2) lit. d) și alin. (7) lit. b) din O.U.G.  nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare. 

